Ehdotus: neuvoston päätös Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) tehdyn päätöksen 94/268/Euratom [sellaisena kuin se on mukautettuna päätöksellä 96/xx/Euratom] mukauttamisesta toisen kerran /* KOM/96/0012 lopull. - CNS 96/0035 */



Virallinen lehti nro C 115 , 19/04/1996 s. 0013



Ehdotus neuvoston päätökseksi Euroopan atomienergiayhteisöä koskevasta yhteisön tutkimus- ja koulutustoiminnan puiteohjelmasta (1994-1998) tehdyn päätöksen 94/268/Euratom, sellaisena kuin se on mukautettuna päätöksellä 96/. . . /Euratom, mukauttamisesta toisen kerran (96/C 115/02) KOM(96) 12 lopull. - 96/035(CNS) (Komission esittämä 2 päivänä helmikuuta 1996) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvosto antoi päätöksellä 94/268/Euratom (1) yhteisön tutkimus- ja koulutustoiminnan puiteohjelman (1994-1998), jonka täytäntöönpano on meneillään; neuvosto toteutti päätöksellä 96/. . ./Euratom tätä ohjelmaa koskevan teknisen mukautuksen Itävallan ja Suomen tasavallan ja Ruotsin kuningaskunnan Euroopan unioniin liittymisen vuoksi; päätöksen 96/. . ./Euratom 1 artiklan 3 kohdassa määrätään, että tarpeelliseksi arvioitu määrä, jolla yhteisö osallistuu puiteohjelman rahoitukseen, on 1 336 miljoonaa ecua; tässä samassa artiklassa määrätään, että komissio tarkastelee uudelleen edellä mainittua rahamäärää viimeistään 30 päivänä kesäkuuta 1996 ja voi tarvittaessa korottaa sitä 1 441 miljoonaan ecuun, puiteohjelman täytäntöönpanon edistyminen tuo esiin eurooppalaiseen turvallisuusalaan liittyvään tutkimukseen kuuluvien toimijoiden voimakkaan liikkuvuuden; vuodeksi 1995 tarkoitetut määrärahat on jo sidottu, on tärkeää, että yhteisöllä on edelleen kansainvälisesti merkittävä rooli ydinturvallisuuden alalla; sillä on erityinen velvollisuus kehittää ydinvoimalaitosten turvallisuutta koko Euroopan mantereella; unionissa toimivien rakentajien ja käyttäjien on yhtenäistettävä turvallisuutta koskevat vaatimuksensa; niiden kilpailukyky tällä alalla riippuu harjoitettavasta panostuksesta tutkimukseen ja teknologian kehittämiseen; päätöksen 94/268/Euratom 4 artiklan 1 kohdan toisen alakohdan mukaisesti vuoden 1995 vuosikertomuksesta (2) ilmenee, että yhteisön tutkimusohjelmat innostavat tiede- ja teknologiayhteistyöhön, jonka tarkoituksena on ponnistelujen hajanaisuuden vähentäminen ja ihmisen ja hänen ympäristönsä suojelun tehostaminen, puiteohjelmaan panostamisessa on noudatettava Euroopan unionin rahoitukseen liittyvien näkymien kehitystä, ihmisen ja hänen ympäristönsä suojelu, reaktorien erittäin korkeaan turvallisuustasoon liittyvien uusien lähestymistapojen tutkiminen, jätteiden käsittely ja vaarattomaksi tekeminen sekä aikaisemmista tapahtumista aiheutuneiden haittojen hallitseminen edellyttävät kasvavaa tutkimusponnistusta; tämän tutkimuksen tieteelliset ja teknologiset tavoitteet edellyttävät puiteohjelmaan liittyvien fissioydinturvallisuutta koskevien toimien tehostamista; teknologista yhteistyötä olisi tehostettava erityisesti Keski- ja Itä-Euroopan ja Itsenäisten valtioiden yhteisön (IVY) kanssa, ja komissio on kuullut tieteen ja tekniikan tutkimuskomiteaa, ja tämä komitea on antanut lausuntonsa, ON PÄÄTTÄNYT SEURAAVAA: Ainoa artikla Muutetaan neuvoston . . . päivänä . . . kuuta 1996 tekemällä päätöksellä 96/. . . /Euratom mukautettua päätöstä 94/268/Euratom seuraavasti: 1. Korvataan 1 artiklan 3 kohta seuraavasti: "3. Rajoittamatta kuitenkaan perustamissopimuksen 7 artiklan 3 alakohdan soveltamista, puiteohjelman kannalta tarpeelliseksi arvioitu yhteisön rahoitusosuuden määrä on 1 441 miljoonaa ecua." 2. Korvataan liite I tämän päätöksen liitteellä I. 3. Täydennetään liitettä III "tieteelliset ja teknologiset tavoitteet" tämän päätöksen liitteellä II. (1) EYVL N:o L 115, 6.5.1994, s. 31 (2) KOM(95) 443 lopullinen, 18.9.1995 LIITE I NELJÄS PUITEOHJELMA (1994-1998): MÄÄRÄT JA OHJEELLINEN JAKAUTUMINEN >TAULUKON PAIKKA> LIITE II TIETEELLISET JA TEKNOLOGISET TAVOITTEET Säilytetään 26 päivänä huhtikuuta 1994 tehdyn päätöksen 94/268/Euratom liite III "Tieteelliset ja teknologiset tavoitteet" sellaisenaan ja täydennetään sitä seuraavalla luvun "Ydinfission turvallisuus" loppuun liitettävällä tekstillä. "Ydinfission turvallisuus koskee hyvin läheisesti kaikkia Euroopan mantereen kansalaisia, ja heidän kyseiseen asiaan liittyvät odotuksensa edellyttävät ankarampien turvallisuutta koskevien standardien ja käytäntöjen vahvistamista. Teollisuuden toimijoiden ja eurooppalaisten rakentajien on otettava nämä vaatimukset huomioon, joskin maailmanmarkkinoilla kilpailu on kovempaa. Turvallisuusongelma on myös ratkaisevassa asemassa unionin ja Keski- ja Itä-Euroopan maiden sekä Itsenäisten valtioiden yhteisöön (IVY) kuuluvien maiden välisten suhteiden kannalta. Puiteohjelman tehostaminen on tarpeen tutkimuksen toteuttamisrytmin nopeuttamiseksi, yhteistyön syventämiseksi koko Euroopan tasolla ja tulosten levittämiseen ja käyttöön liittyvien viivytysten vähentämiseksi. 1. Seuraavien aihepiirialueiden tehostaminen: - sellaisten innovatiivisten lähestymistapojen käyttäminen, joissa otetaan huomioon kehittelyvaiheessa olevien seuraavan uuden sukupolven reaktoreiden turvallisuus. On kyse sekä itse reaktorista että polttoainesta (uudet imukykyiset aineet, hyvin pitkälle kehitetyt polttoaineet); - reaktoreiden turvallisuus ei rajoitu onnettomuustilanteiden perusteelliseen tutkimukseen. Se käsittää myös onnettomuuksien ehkäisemisen (järjestelmiä ja passiivisia tekijöitä koskevat tutkimukset); - avainkysymyksiksi nousevat polttoainekiertoon, jätehuoltoon ja jätteiden varastointiin liittyvät ilmiöt sekä vähentämiseen (plutonium) liittyvien vaatimusten että polttoaineen energiatehokkuuden (burnup) osalta. 2. Yhteistyön tehostaminen kolmansien maiden kanssa Nykyisessä `ydinfission turvallisuuteen` liittyvässä toiminnassa on otettu huomioon Keski- ja Itä-Euroopan maiden kanssa tehtävän yhteistyön tarve. Kuitenkin siinä myönnetään tukea ainoastaan unionista lähtöisin oleville osallistujille, vaikka yhteistyön syventämisestä olisi yhteistä etua. Yhteistyöhön panostamisella pyritään kahteen tavoitteeseen: - mahdollistaa ydintutkimusryhmien tukeminen, mukaan lukien Itä-Euroopan maiden ja Itsenäisten valtioiden yhteisöön (IVY) kuuluvien maiden nuoret tutkijat, ja näin yhteisten tutkimushankkeiden toteuttaminen; - syventää sellaisia erityisiä tutkimusaihepiirejä, joilla on erityistä merkitystä näiden maiden ydinkierron kannalta. Näiden maiden kanssa toteutettava yhteistyö liittyy menneiden tapahtumien hallintaan ja onnettomuustilanteiden aiheuttamiin säteilyvaikutuksiin. Sen avulla pyritään yhdenmukaisen hälytysverkoston perustamiseen ja teknologian kehittämiseen saastuneiden ympäristöalueiden puhdistamiseksi. Tällaisen yhteistyön tarkoituksena on mukauttaa unionissa kokeiltuja käytäntöjä ja taitotietoa hätätilanteisiin. Reaktoreiden turvallisuuden osalta nykyistä ohjelmaa olisi laajennettava siten, että siihen voitaisiin sisällyttää onnettomuuksien analysoinnissa ja ennalta ehkäisemisessä käytettävien laskentamallien kehittäminen ja vahvistaminen (harjoitustilanteet ja vakavat onnettomuudet). Myös toinen näkökohta liittyy turvallisuusmerkitykseltään tärkeiden järjestelmien ja osatekijöiden toimintaan ja erityisesti niiden vanhenemiseen. Radioaktiivisten jätteiden kohdalla yhteistyötä voitaisiin laajentaa radioaktiivisten jätteiden mahdollisten varastointipaikkojen ratkaisemiseksi. Ydinvoimalaitosten käytöstä poistamisessa voitaisiin hyödyntää Euroopan unionissa kehitettyä teknologiaa, jota voitaisiin tarvittaessa mukauttaa venäläisreaktoreiden tarpeisiin. Tällä hetkellä käytöstä poistettavia reaktoreita voitaisiin hyödyntää alan esittely-, koulutus- ja teknologiansiirtokohteina. Yhteensopivuus unionin avustusohjelmiin nähden varmistetaan. Turvallisuuden alalla toteutettavassa tutkimustyössä on aina asetettu määrällisesti ilmaistuja tavoitteita (vakavien onnettomuusuhkien minimoiminen, lukumääräisesti ilmaistut altistusrajat), mikä mahdollistaa saavutetun edistymisen arvioimisen. Uudet ehdotetut toimenpiteet liittyvät muun muassa vakavien onnettomuusuhkien, joiden kerroin on 10, vähentämiseen (uuden sukupolven laitokset)."